CELEX: 62011TN0498
Language: fi
Date: 2011-09-16 00:00:00
Title: Asia T-498/11: Kanne 16.9.2011 — Evropaïki Dynamiki v. komissio

26.11.2011   
            
            
               FI
            
            
               Euroopan unionin virallinen lehti
            
            
               C 347/37
            
         Kanne 16.9.2011 — Evropaïki Dynamiki v. komissio
   (Asia T-498/11)
   2011/C 347/68
   Oikeudenkäyntikieli: englanti
   
      Asianosaiset
   
   
      Kantaja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreikka) (edustajat: asianajajat N. Korogiannakis ja M. Dermitzakis)
   
      Vastaaja: Euroopan komissio
   
      Vaatimukset
   
   
               —
            
            
               Euroopan unionin julkaisutoimiston päätös, jolla hylättiin kantajan tarjous kilpailullisen rinnakkaisen palvelupuitesopimuksen n:o 10224 osan 1 täytäntöön panemiseksi järjestetyssä erityisessä tarjouskilpailussa n:o 10369 ”OLAFin verkkosivuston uudistaminen”, ja tähän liittyvät julkaisutoimiston päätökset, mukaan lukien päätös sopimuksen tekemisestä tarjouskilpailun voittaneen ja sopimuskumppaniksi valitun tarjoajan kanssa, on kumottava
            
         
               —
            
            
               julkaisutoimisto on velvoitettava maksamaan kantajalle vahingonkorvauksena 31 977 euroa
            
         
               —
            
            
               lisäksi julkaisutoimisto on velvoitettava maksamaan kantajalle 20 000 euroa korvauksena mahdollisuuden menettämisestä sekä kantajan maineen ja uskottavuuden menettämisestä aiheutuneesta vahingosta, ja
            
         
               —
            
            
               julkaisutoimisto on velvoitettava korvaamaan kantajan oikeudenkäyntikulut ja muut tähän kanteeseen liittyvät kulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu varainhoitoasetuksen 100 artiklan 2 kohtaan perustuvan perusteluvelvollisuuden noudattamatta jättämiseen
            
         
               2)
            
            
               Toinen kanneperuste, joka perustuu tarjouseritelmän noudattamatta jättämiseen ja siihen, että käytetty ratkaisuperuste on varainhoitoasetuksen 97 artiklan ja soveltamissääntöjen 138 artiklan vastainen, ja
            
         
               3)
            
            
               Kolmas kanneperuste, joka perustuu tehtyihin ilmeisiin arviointivirheisiin, arviointikomitean epämääräisiin ja toteennäyttämättömiin lausumiin, alkuperäiseen tarjouspyyntöön sisällytettyjen ratkaisuperusteiden muuttamiseen ja siihen, että jälkikäteen käyttöön otettuja ratkaisuperusteita ei ilmoitettu ajoissa tarjoajille.